《春晚江楼晓吟》
清代·姚燮

置酒江楼试晨眄，独鸦过楼云一片。隔江一楼对我楼，杨枝袅袅当帘钩。

何人吹笛楼上头，吹暗江潮如暮秋。远山睨竹春阴老，小渚眠凫梦气幽。

川原迢迢烟翠缜，薄衫映空怨风紧。孤情浩荡不可留，千里芳华同拍浮。

我欲携家寄渔艇，乾坤东南有沧溟，不逐江头乱萍梗。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。